b'\n_START_ARTICLE_\nAnthony Johnson\n_START_SECTION_\nAlkuvuodet\n_START_PARAGRAPH_\nJohnson syntyi Georgian osavaltiossa, jossa h\xc3\xa4n k\xc3\xa4vi West Laurens High Schoolin ja muutti sittemmin opiskelemaan Kaliforniaan Lassen Community Collegeen paini stipendill\xc3\xa4. H\xc3\xa4n voitti collegessa painin kansallisen painimestaruuden 2004. Collegen j\xc3\xa4lkeen Johnson ty\xc3\xb6skenteli ovimiehen\xc3\xa4, kunnes sai yst\xc3\xa4v\xc3\xa4ns\xc3\xa4 kehotuksesta kokeilla vapaaottelua painitaustansa my\xc3\xb6t\xc3\xa4.\n_START_SECTION_\nRMN\n_START_PARAGRAPH_\nJohnson otteli ensimm\xc3\xa4isen vapaaottelunsa elokuussa 2006 PF 2: Live MMA -tapahtumassa Jonathan Romeroa vastaan. H\xc3\xa4n voitti kamppailun teknisell\xc3\xa4 tyrm\xc3\xa4yksell\xc3\xa4 minuutissa ensimm\xc3\xa4iss\xc3\xa4 er\xc3\xa4ss\xc3\xa4. Voiton j\xc3\xa4lkeen Johnson otti osaa syyskuussa 2006 Denveriss\xc3\xa4 j\xc3\xa4rjestettyyn Rocky Mountain Nationals j\xc3\xa4rjest\xc3\xb6n turnaukseen. H\xc3\xa4n otteli turnauksessa v\xc3\xa4lisarjassa, jossa avausvastustajana oli Rich Moskowitz. Tuomari\xc3\xa4\xc3\xa4nin voiton vienyt Johnson eteni loppuotteluun, jossa h\xc3\xa4n kohtasi Keith Wilsonin. Johnson voitti mestaruuden tuomari\xc3\xa4\xc3\xa4nin.\n_START_SECTION_\nUFC\n_START_PARAGRAPH_\nJohnson siirtyi UFC:hen 2007 ja otteli avauskamppailussaan toista UFC otteluaan ottelevan Chad Reinerin. Johnson voitti kamppailin tyrm\xc3\xa4yksell\xc3\xa4 13 sekunnissa.'